اسلام آباد (اے پی پی) چیئرمین سینیٹ محمد صادق سنجرانی پارینے کہ شمسی توانائی و قابل تجدید توانائی نا ڈٹ آتیان بلوچستان نا بجلی نا گرج آک پورو مننگ کیرہ، بلوچستان اٹی قابل تجدید توانائی نا ڈٹ آتیکن خصوصی آسراتی تننگے۔ بنجائی وزیر توانائی عمر ایوب چیئرمین سینیٹ محمد صادق سنجرانی تون جمعہ نادے آ پارلیمنٹ ہاؤس اٹی اوڑدہی کرے ہراٹی چیئرمین سینیٹ بلوچستان اٹی توانائی تون تعلقدار ڈٹ و بلوچستان نا بجلی نا فراوانی نا نظام ءِ گچین کننگ نا بابت پارت کرے۔ چیئرمین سینیٹ پارے کہ بلوچستان اسہ بھلو صوبہ سے۔ بجلی نا بشخنگ نا نظام ءِ گچین کروئی مریک۔ بلوچستان نا ضلع چاغی، لسبیلہ، آواران، وشوک، گوادر پین پین کن جتا بجلی نابشخوک ءُ کمپنی اس جوڑ کننگ نا گرج ءِ۔
